উলাপাহাড়ী গ্রামেরই একটি অঞ্চলের নাম শিবপাহাড়ী। এখানেই জয়দ্রথের প্রাচীন শিবলিঙ্গটি রয়েছে, যা মহাভারতের সমসাময়িক। ইতিহাস কুখ্যাত কালাপাহাড় এই শিবলিঙ্গটিকে একাধিক খণ্ডে খণ্ডিত করেন। এখানেই জয়দ্রথ মাসের পর মাস চতুষ্পদযুক্ত শিবলিঙ্গের সম্মুখে ধ্যানমগ্ন হয়ে শিবের আরাধনা করেছিলেন। জয়দ্রথের রণে মৃত্যুর ভবিষ্যৎ বাণী শুনে তার পিতা অভিসম্পাত দিয়ে বলেছিলেন যে, যে তার পুত্রের মস্তক ভূলুণ্ঠিত করবে তার মস্তক শতধা বিদীর্ণ হবে। কুরুক্ষেত্রের যুদ্ধে অর্জুনের অর্ধচন্দ্রাকৃতি বাণে জয়দ্রথের মস্তক উড়ে এসে এই স্থানে তার পিতা সন্ধ্যাবন্দনারত বৃদ্ধক্ষত্রের কোলে এসে পড়ে। রাজা বৃদ্ধক্ষত্র না বুঝে বা পুত্রের ছিন্নমুণ্ড দেখে উঠে দাঁড়ান। ফলে এই মাথা মাটিতে পতিত হওয়ায় তার নিজের মাথাও শত ভাগে বিদীর্ণ হয়।

গ্রাম সম্বন্ধ্যে
সামাজিক ও ধর্মীয় জীবন
শিবপাহাড়ী
ভাষা